עירי תל אביב
עִירִי עֲמוּסָה וְתוֹסֶסֶת,; וְיָם מְלַטְפָה בְּגַלָיו, ; תָּמִיד סַקְרָנִית, מְחֲפֶּשֶׂת, ; אֶת הוֹלֶם הַזְּמַן שֶׁל עַכְשָׁיו. ; אוֹמְרִים הִיא הַלֵּב, שְׁרִיר וְעֶצֶב,; אוֹמְרִים הִיא פְּרוּעָה בְּטֵרוּף,; וְיֵשׁ בָּה חִיוּת, יֵשׁ בָּה קֶצֶב,  ; וְיֵשׁ בָּה כְּנָפַיִם לָעוּף.; עִירִי תֵּל-אָבִיב –; שׁוֹבֵבָה וּרְצִינִית,; עִירִי תֵּל-אָבִיב –; סְעָרָה חוּשָׁנִית ,; עִירִי תֵּל-אָבִיב –; כְּרָך נִמְרָץ וּמַגְנִיב,; לִבֵּנוּ תַרְחִיב – ; עִירִי תֵּל-אָבִיב.; הָיוּ פַּרְדֵסִים בָּך, אֵי-פַּעַם; וְגוּטְמַן צִיֵּר בָּך גְּמַלִים,; הַיוֹם הִשְׁתַּנָּה בָּךְ הַטַּעַם,; עִיִרי עֲטוּרַת מִגְדָּלִים.; בְּאִבְּן גְבִירוֹל וּבְרוֹטְשִׁילְד,; נוֹשְׁקִים מִסְעָדוֹת, פַּאב לְבָּר,; רוֹקֵד בַּנָּמָל עִם הָרוּחַ - ; גַּל בִּירָה קוֹצֵף וְנִיגָר.; עִירִי תֵּל- אָבִיב...; מִגְדָּל וְשָׁעוֹן יֵשׁ בְּיָפוֹ     ; תִּזְכּוֹרֶת לַזְּמַן שֶׁעָבַר,; וּצְפוֹן תֵּל-אָבִיב שֶׁגַּם הוּא פֹּה,; לוֹבֵשׁ אֶת אָפְנַת הַמָּחָר.     ; כִּכַּר הַמְּדִינָה וְהַתִּקְוָה, ; הַבִּימָה וְגַן עַצְמָאוּת,; מוּזֵיאוֹן,  גַם "סְנוּקֶר", פּוֹעֵם בָּהּ    ; וְ"צַוְותָא"  נוֹשֶׁמֶת תַּרְבּוּת.; עִירִי תֵּל-אָבִיב...; בְּשוּק הַכַּרְמֶל וּבִבְצַלְאֵל; קוֹלוֹת הָרוֹכְלִים מִתְחָרִים,; בַּפַּארְק -  יְלָדִים בְּמִצְהֶלֶת ,; טָסִים בְּרַכֶּבֶת הָרִים.; גַּם זוּבִּין פּוֹרֵט בַּתִּזְמוֹרֶת,; וּמַנְגָּל בַּפַּארְק מִיתָּמֵר,; בְּשֵׁינְקִין נִיחוֹחַ שֶׁל קְטוֹרֶת,; אַתְּ שֶׁפַע שֶׁל אוֹפִי אַחֵר.; עִירִי תֵּל-אָביב...; נָכוֹן, יֵשׁ גַּם פִּיחַ וְעוֹמֶס, ; צָפוּף וְקָשֶׁה בָּך לַחֲנוֹת,     ; וּבְכָל זֹאת, עִירִי, עִיר שֶׁל שֶׁמֶש; לִי טוֹב בָּךְ, לִי טוֹב בָּךְ לִחְיוֹת.  ; לֹא, לֹא אַחֲלִיפֵך בְּאַחֶרֶת,; עִם כָּל התְּלוּנוֹת, הַקִּיטוּר,-; בַּת מֵאָה -  עוֹדֵך נֶהְדֶּרֶת, ; כָּל קֶמֶט שֶׁבָּך הוּא סִיפּוּר.; 